stanford-oval/wikipedia huggingface dataset:
אלכסנדר תמיר
הערות שוליים

1 2  אלכסנדר תמיר באתר "יד ושם", באתר יד ושם, בדיקה אחרונה 23 בנובמבר 2020
↑  כתבתו של אורי אפשטיין ב"ג'רוזלם פוסט", 23 באוקטובר 2018 (באנגלית)
1 2 3  חגי חיטרון, מת הפסנתרן אלכסנדר תמיר בגיל 88, באתר הארץ, ‏15 באוגוסט 2019, בדיקה אחרונה 23 בנובמבר 2020
↑   הסרט פונאר, בערוץ כאן 11, אפריל 2018
| --- | --- |
בקרת זהויות :  NLI: 987007280503905171  PLWABN: 9810557162905606  BIBSYS: 1057253  BNE: XX1133092  BnF: cb13900278m (data)  GND: 130296961  ISNI: 0000 0001 1443 9127  LCCN: n81114214  LNB: 000198019  MusicBrainz: f650e8c4-78aa-496a-a5ad-35b48eacab18  RERO: 02-A003886897  SUDOC: 251452719  VIAF: 51876669   WorldCat (עם VIAF): 51876669
דיאנה טרוי

| --- | --- |

קומנדר דיאנה טרוי, מתוך "מסע בין כוכבים: הדור הבא"
 שם סרט:  "מסע בין כוכבים: דורות" "מסע בין כוכבים: המפגש" "מסע בין כוכבים: המרד" "מסע בין כוכבים: נמסיס"
 תוכנית טלוויזיה:  "מסע בין כוכבים: הדור הבא" "מסע בין כוכבים: וויאג'ר" "מסע בין כוכבים: אנטרפרייז"
 הופעה ראשונה:  פרק הבכורה של "מסע בין כוכבים: הדור הבא", 1987
 הופעה אחרונה:  "No Small Parts", פרק סיום העונה הראשונה של "מסע בין כוכבים: סיפונים תחתונים", 2020
 מספר הופעות:  176 פרקים של "מסע בין כוכבים: הדור הבא" 3 פרקים של "מסע בין כוכבים: וויאג'ר" פרק אחד של "מסע בין כוכבים: אנטרפרייז" פרק אחד של "מסע בין כוכבים: סיפונים תחתונים" 4 סרטי קולנוע
 יוצרים:  ג'ין רודנברי 
 גילום הדמות:  מרינה סירטיס
 מידע
 מקום לידה:  בטאזד 
 גזע:  חצי אנושית, חצי בטאזואידית
 מין:  נקבה
 מקצוע:  יועצת
 שיוך:  צי הכוכבים
 כוחות:  לחוש ברגשות
 אזרחות:  פדרציית הכוכבים המאוחדת
 מקום מגורים:  Nepenthe 
 דמויות קשורות
 משפחה:  לואקסנה טרוי - אימה לוטננט איאן אנדרו טרוי - אביה המנוח  קסטרה - אחות הבכורה ויליאם רייקר - בעלה קסטרה טרוי-רייקר - בת ראת' טרוי-רייקר - בנה המנוח
 חברים:  בוורלי קראשר
 
קומנדר דיאנה טרוי (באנגלית: Deanna Troi), בגילומה של השחקנית הבריטית מרינה סירטיס, היא דמות בדיונית ביקום הבדיוני של זיכיון "מסע בין כוכבים", המופיעה בעיקר כדמות ראשית בסדרת הטלוויזיה "מסע בין כוכבים: הדור הבא" וכן בסרטי הקולנוע בהשתתפות צוות שחקני סדרה זו. טרוי היא חצי אנושית וחצי בטאזואידית, בעלת תפישה על-חושית לחוש רגשות של האחר. היא משמשת כיועצת על סיפון ספינת החלל אנטרפרייז-D. לאורך רוב הסדרה, היא מחזיקה בדרגת לוטננט-קומנדר. בעונה השביעית של הסדרה טרוי עוברת מבחני הסמכה עבור קציני גשר הפיקוד, היא מקודמת לדרגת קומנדר, אך ממשיכה לשמש כיועצת הספינה. החל מסרט הקולנוע "מסע בין כוכבים: נמסיס", הדמות מצוינת בקרדיטים בשם "דיאנה טרוי-רייקר" בשל נישואיה לויליאם רייקר בתחילת סרט זה.
ביוגרפיה של הדמות > רקע

דיאנה טרוי נולדה ב-29 במרץ 2336, ליד אגם אל נאר, בטאזד (כוכב הבית של הבטאזואידים). הוריה הם השגרירה הבטאזואידית לואקסנה טרוי (המגולמת על ידי השחקנית מייג'ל בארט) ולוטננט איאן אנדרו טרוי המנוח (המגולם על ידי אמיק ביראם), קצין בצי הכוכבים. אחותה הגדולה קסטרה טבעה למוות כשדיאנה הייתה תינוקת. למרות שלדיאנה טרוי הייתה חשיפה מועטה לתרבות של כדור הארץ, היא למדה באקדמיה של צי הכוכבים בשנים 2355 - 2359, כמו גם באוניברסיטה על בטאזד, ורכשה תואר מתקדם בפסיכולוגיה.
לגזע הבטאזואידים יש יכולות טלפתיות. בשל המורשת שלה כחצי-אנושית, לדיאנה יש יכולות טלפתיות חלקיות בלבד, והיא בעלת אמפתיה על-חושית עם תודעה ברורה. בסרט הקולנוע "מסע בין כוכבים: נמסיס", טרוי מסוגלת להתחבר לחייזר אחר בעל תפישה על-חושית, ולעקוב אחר הקשר האמפתי הזה עד למקורו. במקרה זה, היכולת שלה מאפשרת לספינת החלל אנטרפרייז-E להתמקד ולפגוע בספינת החלל הרימאנית שימיטאר (Scimitar), על אף היות מוסווית. היא גם יכולה לתקשר באופן טלפתי עם אמה ובטאזואידים טלפתיים אחרים. עם זאת, ישנם מספר זנים שעמידים לטלפתיה ולאמפתיה של הבטאזואידים, כגון פרנגי, הברין והיוליאנים.
ביוגרפיה של הדמות > הדור הבא

דיאנה משמשת כיועצת הספינה על סיפונה ספינת החלל של צי הכוכבים אנטרפרייז-D, בפיקודו של קפטן ז'אן-לוק פיקארד (פטריק סטיוארט). בתחילת הסדרה, טרוי מוצאת את עצמה עובדת עם מאהבה לשעבר, הקצין הראשון החדש של האנטרפרייז, קומנדר ויליאם רייקר (ג'ונתן פרייקס). בפרקים מאוחרים יותר, לטרוי יש מעורבות רומנטית עם כמה דמויות אחרות, לרבות מערכת יחסים קצרה עם קלינגון צי הכוכבים לוטננט וורף (המגולם על ידי השחקן מייקל דורן).
עמיתיה הקצינים פוניה אליה בדרכים שונות ומגוונות. קפטן פיקארד פונה אליה בדרך כלל בתואר "יועצת", אולם כאשר הוא דואג לה, או במקרי חירום, הוא קורא לה בשמה הפרטי "דיאנה". פיקארד גם פונה אליה בתואר "קומנדר", בפרק הפיילוט "Encounter at Farpoint", דבר העולה בקנה אחד עם הסיכות שהיא עונדת על מדיה. קומנדר ויליאם רייקר פונה אליה בתואר "לוטננט" פעם אחת בלבד - בפרק הפיילוט; לאחר מכן, במשך מספר עונות, אין עוד התייחסות אל דרגת השירות שלה. ד"ר בוורלי קראשר, אחת מחברותיה הקרובות ביותר, בדרך כלל פונה אליה בשם המשפחה שלה "טרוי". דאטה, לעיתים רחוקות מאוד, קורא לה בשמה הפרטי, ובדרך כלל פונה אליה כ-"היועצת טרוי". בהתאם למצב, קומנדר רייקר יקרא לה "דיאנה" או "אימזדי" (מילה בשפה הבטאזואידית, שמשמעותה המילולית: "אהובתי").
בפרקים רבים, טרוי נופלת קורבן לחייזרים. בדרך כלל, מתמקדים בה חייזרים בעלי היכולת להשתלט על נפשה, ואז לדבר באמצעות גופה. בפרק מרכזי של עונה 4 ("Clues") צוות האנטרפרייז מאבד את זכרונו של משך יום אחד. עם השתלשלות המאורעות, ישות זרה משתלטת על דיאנה, על מנת לתקשר עם צוות. היא זוכה באופן זמני בכוחות של "סופר אדם" וללא כל מאמץ משליכה את וורף מקצה אחד של גשר הפיקוד לקצהו השני. בעונה 5, בפרק "Violations", האנטרפרייז נתקלת במין חייזרים שהים טלפתיים ומתמחים ביכולת להחזיר את הזיכרונות אבודים. אחד מהחייזרים תוקף נפשית את דיאנה, ולאחר מכן מנסה לתקוף אותה גם פיזית, בחדר מגוריה. היא ניצלת על ידי וורף ואחד מאנשי צוות הביטחון שלו. בסרט הקולנוע "מסע בין כוכבים: נמסיס", היא מותקפת על ידי סגנו של שינזון, שהוא גם טלפתי; זה קורה גם בסצנה שנמחקה מסרט זה, שבה היא מותקפת במעלית הטורבו.
טרוי היא מומחית נלהבת של שוקולד, עובדה שהיא משמעותית במספר פרקים, לרבות פרק אחד שבו היא מסבירה לרייקר כיצד ראוי ליהנות מאכילתו (הפרק "The Game", עונה 5 של "מסע בין כוכבים"). בפרק "Remember Me", בוורלי קראשר מתארת את טרוי בקצרה לקפטן פיקארד, עד מנת לרענן את זיכרונו, ומציינת שהיא "אוהבת שוקולד".
ביוגרפיה של הדמות > לאחר הדור הבא

בסרט הקולנוע "מסע בין כוכבים: נמסיס", טרוי עוזבת את האנטרפרייז עם בעלה הטרי ויליאם רייקר, שזה עתה קודם לדרגת קפטן ומונה לפקד על ספינת החלל "טיטאן".
ביוגרפיה של הדמות > הופעות אורח

מלבד היותה דמות קבועה ב-"מסע בין כוכבים: הדור הבא" ובסרטי הקולנוע המבוססים על סדרה זו, דמותה של טרוי הופיעה מאוחר יותר בשלושה פרקים של "מסע בין כוכבים: וויאג'ר",
זמן קצר לפני סיומה של הסדרה (ביחד עם דמותו של רג'ינלד ברקלי), ובפרק האחרון של "מסע בין כוכבים: אנטרפרייז". ביחד עם ויליאם רייקר.
בשנת 2020 הופיעה ב-Nepenthe, הפרק השביעי בסדרה "מסע בין כוכבים: פיקארד" ביחד עם ויליאם רייקר ובתם המשותפת קסטרה, המגולמת על ידי השחקנית לולו וילסון.
עוד באותה שנה חזרה סירטיס, הפעם בקולה בלבד, כשדובבה את דמותה המצוירות של טרוי בפרק הסיום של העונה הראשונה של הסדרה "מסע בין כוכבים: סיפונים תחתונים" ששמו "No Small Parts". בפרק זה טרוי היא היועצת של הטיטאן.
פיתוח וליהוק

בתחילה, מרינה סירטיס הוזמנה לקרוא את התפקיד שלימים יהפוך לדמותה של טאשה יאר. היו לה, בסך הכול, חמש קריאות עם ג'ין רודנברי ומנהלים נוספים. כבר צוין כי היא מצאה חן בעייני רודנברי כמעט באופן מיידי. דניס קרוסבי, אשר בסופו של דבר לוהקה לתפקידה של טאשה, נבחנה לתפקידה של דיאנה טרוי. כבר נאמר כי הייתה תחושה יותר אקזוטית כלפי מרינה סירטיס.
סירטיס כבר התכוונה לחזור (מארצות הברית) אל ביתה (באנגליה), כשהיא מובטלת ושקועה בחובות, כאשר קיבלה את "שיחת הטלפון" שמודיעה לה כי התקבלה לתפקיד של דיאנה טרוי. סירטיס אמרה כי אם שיחת הטלפון הייתה מגיעה שעה מאוחר יותר, היא הייתה מחמיצה אותה, וכבר הייתה נמצאת בדרכה בחזרה לאנגליה. הוויזה לארצות הברית של סירטיס פקעה באותו היום, ואם היא הייתה נשארת עוד קצת, היא עלולה הייתה להיתקל בבעיות משפטיות.
עבור סירטיס, "מסע בין כוכבים" הייתה פריצת הדרך הגדולה הראשונה שלה. לפני "דיאנה טרוי", קריירת המשחק שלה לא התקדמה לשום מקום: "מה שהם סיפרו לנו על הדור הבא כשרק התחלנו היה שיש לנו עבודה מובטחת ל-26 פרקים. אז זו הייתה העבודה הארוכה ביותר שאי פעם הייתה לי". היא לא ידעה הרבה על זיכיון "מסע בין כוכבים", ובהתחלה פשוט חשבה על זה כאמצעי טוב כדי לשלם את החשבונות שלה.
בתחילה, סירטיס / טרוי יועדה להיות הדמות "הנעימה לעין" של התוכנית. ג'ין רודנברי התכוון שיהיו לה ארבעה שדיים, לפני שאשתו אמרה לו שזה רעיון גרוע. לפני הצילומים, סירטיס נתבקשה לרדת במשקל כ-2.5 ק"ג, אבל חשבה לעצמה שהיה עליה לרדת עוד יותר, מאחר שלעיתים קרובות לבשה מחשופים שופעים ושמלות צמודות לגוף. לאחר שש שנים, המפיקים החליטו לוותר על טרוי "הסקסית וחסרת המוח" והפכו אותה לדמות חזקה יותר:
"מאוד התרגשתי כשקיבלתי סוף סוף את המדים הרגילים של צי הכוכבים... זה כיסה את המחשוף שלי וכל המוח שלי חזר אליי, כי בהוליווד - כאשר יש לך מחשוף, לא יכול להיות שיש לך שכל... התירו לי לעשות דברים שנאסרו עליי לעשות במשך חמש או שש שנים. הצטרפתי למשימות של חוליות נחיתה, הייתי מפקדת של צוות, החזירו לי את סיכות הדרגה שלי, היה לי פייזר, החזירו לי את כל הציוד שוב, וזה היה נהדר. אני הייתי נרגשת לחלוטין".
בהתייחסותה למשולש האהבה שבין רייקר-טרוי-וורף, אמרה סירטיס כי מעולם לא אהבה את רעיון הרומן בין וורף וטרוי וחשבה כי כותבי "מסע בין כוכבים: הדור הבא" ראו את "היפה והחיה" יותר מדי פעמים. סירטיס תמיד העדיפה את הרומן בין טרוי לרייקר.
תגובות וביקורות

פיל פרנד, מחבר הספר "The Nitpicker's Guides", ביקר את האופן שבו הולבשה וצולמה דמותה של טרוי. "למה לטרוי יוצא ללבוש את תחפושת העור ההדוקה? ... למה טרוי הייתה רוצה ללבוש את התחפושת הזו? ... איך הייתם מגיבים לפסיכולוג הלבוש ככה?". לפחות מאמר אקדמי אחד חקר את מגוון "תספורות השיער הראוותניות" של טרוי ואת התלבושות המדגישות את גופה. כל עונה הביאה עימה קיצוץ נוסף בצורת השיער שלה, ועוד מחשוף, צבע ובד לבגדיה - בניגוד בולט לשינוי המזדמן בצווארון של יתר השחקנים בצוות".
עליות לאחר קום המדינה

עליית יהודים לארץ ישראל לאחר קום מדינת ישראל נעשתה בגלי הגירה אחדים. רוב המניעים לעליה היו ציוניים וכלכליים, בנוסף לגלי העלייה הרשומים מטה היה רצף של עליית קבוצות ובודדים ממדינות שונות במשך כל השנים מאז הקמת המדינה ועד היום.
עליות מרכזיות

העלייה ההמונית (עם קום המדינה ואחרי קבלת חוק השבות הקובע שכל יהודי ומשפחתו זכאים לעלות לישראל) - 1,550,000 מאז הקמת המדינה ומארצות שונות. לתקופה זו שייכים המגורים במעברות והעלייה בצל המלחמות.
עליות חיסול גלויות שהיו חלק מהעלייה ההמונית, הכוללות בתוכן את:
מבצע מרבד הקסמים להעלאת יהודי תימן בין 1948 ל-1950.
מבצע עזרא ונחמיה להעלאת יהודי עיראק בין 1950 ל-1951.
עליית פליטי השואה ושארית הקהילות באירופה.
העלייה מרומניה שבמסגרתה עלו מקום המדינה ועד שנת 1995 272,291 יהודים, בנוסף ל-41,105 שעלו בתקופה המנדטורית ועוד מספר לא ידוע בתקופה העות'מאנית.
עליית גומולקה 1956–1957, העלייה החוקית הראשונה מפולין הקומוניסטית, במסגרתה עלו כ-35 אלף נפש.
מבצע יכין להעלאת יהודי מרוקו. 1961–1964 במסגרתו עלו כ-80 אלף נפש.
העלייה מברית המועצות בשנות השבעים - עלייה שהחלה בשנת 1969. תחילה, דרשו יהודי ברית המועצות לעלות ארצה אחרי מלחמת ששת הימים, כששמעו על המדינה היהודית הקטנה שהצליחה להביס את צבאות ערב. המשטר הסובייטי והאנטי- ציוני סירב לתת ליהודים לעלות, ואז החל לחץ בינלאומי על ברית המועצות להעלות את היהודים. בשנת 69' החלו ראשוני היהודים לעלות. ב-1973 נעצרה העלייה, וחודשה רק בשנת 1987.
המבצע להעלאת יהודי אתיופיה - מבצע שהחל בראשית שנות השמונים והגיע לשיאו במבצע משה ב-1984 ובמבצע שלמה ב-1991, בהם הועלו מספר שיא של יהודים מאתיופיה וכן קבוצות יהודיות קטנות ממדינות קרובות. המבצע תם בשנת 1991, משנותרו רק שבטים וקבוצות של יהודים שלא הוכרו כיהודים על ידי הרבנות הראשית לישראל. במבצע זה "חוסלה" יהדות אתיופיה.
העלייה מברית המועצות לשעבר בשנות התשעים (1987–2005) - עלייה שבה הועלו רוב יהודי ברית המועצות ארצה. מספר העולים הוא כמיליון נפשות. המבצע החל ב-1987, אם כי במספרים קטנים מאוד, וב-1989, עקב שינויים פוליטיים וכלכליים בברית המועצות וקריסתה ב-1991, מספר היהודים העולים גבר משנה לשנה. כיום מונה אוכלוסיית העולים מברית המועצות לשעבר כ-1.1 מיליון נפש.
מספר העולים

מאז הקמת המדינה ועד 2010 עלו לישראל כ-3 מיליון יהודים, 60% מהם ממדינות אירופה, 16% מארצות אפריקה, 14% מאסיה ו-8% מאמריקה ומאוסטרליה. בשנת 2011 מהווים ילידי חו"ל כרבע מאוכלוסיית המדינה, וכשליש מכוח העבודה בה.
נתוני עליות לפי שנים:
שנים 1948–1951- 687,624 נפש (כולל את מבצע עזרא ונחמיה ומבצע מרבד הקסמים).
שנים 1952–1954 - 54,676 נפש
שנים 1955–1957- 166,492 נפש (בעיקר ממרוקו, תוניסיה, מצרים, פולין והונגריה).
שנים 1958–1960- 75,970 נפש (בעיקר מרומניה ואלג'יריה).
1961–1964 - 228,793 (מהם כ-80 אלף ממרוקו)
1965–1968 - 82,244
1969–1971 - 116,791
1991–1992 - 375,646 (מהם כ-330,000 מברית המועצות וכ-25,000 מאתיופיה)
1993–1999 - 589,252 (מהם כ-490,000 מברית המועצות)
2000–2009 - 285,390 (מהם כ-160,000 מברית המועצות,)
העלייה לארץ מסוף המאה ה-20 ועד היום

בשנים 1990–2009, עלו מברית המועצות לשעבר כמיליון בני אדם, מאמריקה הלטינית כ-40,000 (מתוכם 7,000 ב-2002), מארצות הברית וקנדה כ-50,000, מאנגליה כ-10,000, מצרפת כ-40,000, מאתיופיה כ-70,000 (מתוכם 20,000 ב-1991), וממדינות אחרות כ-60,000.
בין השנים 1999 – 2002 המשבר הפוליטי והכלכלי שפקד את ארגנטינה גרם למהלומה לענף הבנקאות, בעקבותיו נעלמו מיליארדי דולרים בפיקדונות ונוצרה פגיעה קשה במעמד הביניים במדינה. רוב יהדות ארגנטינה (200,000 איש בערך) הושפעה ישירות מהמצב. חלקם בחרו בעקבות כך להתחיל מחדש ולעלות לישראל משום שראו בכך הזדמנות לשינוי במצבם.
בעקבות אנטישמיות מוסלמית אותה היהודים חווים בצרפת החל משנות התשעים, עלו בין השנים 2000 עד 2020 כ-40 אלף יהודים מצרפת. מספר הדומה ליהודים שעלו מהמדינה מקום המדינה ועד לאמצע שנות התשעים.
בין השנים 2000-2015 עלו מארצות שונות באמריקה הלטינית כ-30,000 יהודים.
מאידך, בשנים אלו מספר העולים מארצות הברית לא עלה. ומספר העולים מארצות הברית מאמצע שנות השישים הוא באזור ה-2,000 עולים מדי שנה ללא תנודות חריגות. מניתוח של אורי רדלר עולה כי הגידול באוכלוסייה היהודית בישראל על בסיס העולים מתקזז כמעט לגמרי עם מספר הישראלים ש'יורדים' מישראל.
בתחילת שנות ה-20 של המאה ה-21, גברה העלייה מרוסיה, בלארוס ואוקראינה בעקבות הפלישה הרוסית לאוקראינה.
ראו גם

הגירה
עליות מראשית הציונות ועד קום מדינת ישראל
עלייה לארץ ישראל
לקריאה נוספת

אבי פיקאר, עולים במשורה: מדיניות ישראל כלפי עלייתם של יהודי צפון אפריקה, 1956-1951, קריית שדה-בוקר: מכון בן-גוריון לחקר ישראל והציונות, אוניברסיטת בן-גוריון בנגב, 2013.
הערות שוליים

↑  אריק בנדר, דוח: אחד מכל ארבעה ישראלים לא נולד בארץ, באתר nrg‏, 7 בפברואר 2011
↑  הלשכה המרכזית לסטטיסטיקה
↑  מבצע יכין
↑  תומר ניר, ‏ועדת הקליטה: רבע מאוכלוסיית ישראל הם עולים חדשים, באתר "סרוגים", 7 בפברואר 2011
1 2  עולים לפי תקופת עלייה, ארץ לידה וארץ מגורים אחרונה, באתר הלשכה המרכזית לסטטיסטיקה, ‏2021
↑  עמיעד כהן, ‏העולים ברמת החיים, השילוח, 13 פברואר 2019
Alone Again (Naturally)

| --- | --- |

 סינגל בביצוע גילברט אוסליבן
 יצא לאור:  1972 
 סוגה:  מוזיקת פופ, בלדה 
 שפה:  אנגלית 
 חברת תקליטים:  MAM 
 
"Alone Again (Naturally)" (בעברית: "שוב לבד") הוא שיר של הזמר-יוצר האירי גילברט או'סאליבן. השיר יצא בשנת 1972 יחד עם האלבום "Back to Front" אבל לא נכלל בו. השיר שהה במשך שישה שבועות לא רצופים במקום הראשון במצעד הסינגלים האמריקאי בילבורד הוט 100. הוא דורג במקום השני במצעד השנתי של בילבורד לשנת 1972. ברשימת "American Top 40" של קייסי קאסם לשנות ה-70 של המאה ה-20, דורג השיר במקום החמישי ברשימת השירים הפופולריים ביותר של העשור. עוד הגיע השיר למקום הראשון במצעד "Easy Listening" ושהה בו שישה שבועות. הסינגל הגיע למקום השלישי במצעד הסינגלים הבריטי.
מילות השיר

"Alone Again" הוא בלדה, שבה הזמר חושב על התאבדות אחרי שכלתו עזבה אותו במעמד החתונה. אחר כך הוא מספר על מות הוריו. או'סאליבן אמר שהשיר אינו אוטוביוגרפי, הוא לא הכיר היטב את אביו, שמת כשאו'סאליבן היה בן 11, ואמו הייתה בחיים כשהשיר נכתב. בראיון סיפר או'סאליבן ש"ניל דיימונד הקליט גרסת כיסוי של השיר, ואמר שקשה לו להאמין שבחור בן 21 כתב אותו, אבל בשבילי זה היה רק עוד שיר שכתבתי". השיר נכלל באלבום "The Very Best of Gilbert O'Sullivan" משנת 2004 שיצא בחברת התקליטים EMI. המוזיקאי ביג ג'ים סאליבן ניגן בהקלטה המקורית את קטע הסולו בגיטרה.
מיקומי שיא > מצעדים שבועיים

| מצעד (1972) | מיקום שיא |
| --- | --- |
אוסטרליה KMR: 2
קנדה RPM Top Singles: 1
קנדה RPM Adult Contemporary: 1
אירלנד (IRMA): 2
ניו זילנד (Listener): 2
מצעד הסינגלים הבריטי (חברת המצעדים הרשמית): 3
ארצות הברית בילבורד הוט 100: 1
ארצות הברית Adult Contemporary (בילבורד): 1
ארצות הברית Cash Box Top 100: 1
מיקומי שיא > מצעדים שנתיים

| מצעד (1972) | מיקום |
| --- | --- |
אוסטרליה: 13
קנדה: 6
ארצות הברית: 36
US Billboard Hot 100: 2
US Cash Box: 2
תביעה בנושא זכויות יוצרים

משפט בנושא זכויות יוצרים נערך במחוז הדרומי של ניו יורק. גילברט או'סאליבן תבע את הראפר Biz Markie על סימפול של השיר "Alone Again (Naturally)". בית המשפט פסק כי סימפול ללא רשות יכול להיחשב כהפרת זכויות יוצרים. הפסיקה שינתה את תעשיית מוזיקת היפ הופ, בכך שנדרש אישור של בעלי זכויות היוצרים כדי לסמפל שירים.
גרסאות כיסוי

אנדי ויליאמס כלל את השיר באלבומו Alone Again (Naturally) משנת 1972.
שירלי באסי הקליטה גרסת כיסוי של השיר באלבום "Love, Life and Feelings" ב-1976.
נינה סימון הקליטה את השיר, עם מילים אחרות על מות אביה, באלבומה "Fodder on My Wings" משנת 1982.
בשנת 2017 כללה להקת "פט שופ בויז" את השיר באלבומה "Release: Further Listening 2001-2004" בהשתתפות אלטון ג'ון.
דיאנה קרול ומייקל בובלה הקליטו את השיר לאלבום "Wallflower" בשנת 2015.
ניל דיימונד הקליט את השיר לאלבום הקאברים "Dreams" מ-2010.
Vulfmon, כינוי הסולו של ג'ק סטרטון מ-Vulfpeck, כלל באלבום הבכורה שלו מ-2022 שכותרתו "Here We Go Jack" גרסת כיסוי לשיר, הכוללת שירה של מוניקה מרטין וחליל צד של MAE.SUN.
תיקי דיין ביצעה גרסה עברית של השיר בשם "ושוב לבד" בתרגומו של אהוד מנור, שזכתה להצלחה רבה ולאזכורים בתרבות הפופולרית הישראלית. השיר בביצועה של דיין זכה גם לחידוש בסדרה "שקופים".
השיר בגרסתו העברית, זכה לפרודיה בסדרת הילדים "אבא מטפלת" של ערוץ הטלוויזיה TeenNick.
הערות שוליים

↑  Whitburn, Joel (2002). Top Adult Contemporary: 1961-2001. Record Research. p. 187.
↑  Roberts, David (2006). British Hit Singles & Albums (19th ed.). London: Guinness World Records Limited. p. 411. ISBN 1-904994-10-5.
↑  ""Alone Again (Naturally)" - Gilbert O'Sullivan". Superseventies.com. 1972-07-29. נבדק ב-2016-10-06.
↑  KERNAN; Advertiser, REWS Galway; Thu; Nov 02; 2017. "'I can still compete with anyone despite being around so long'". Galway Advertiser. נבדק ב-26 בינואר 2019. {{cite web}}:  (עזרה)תחזוקה - ציטוט: numeric names: authors list (link)
1 2  "Australian Chart Book". Austchartbook.com.au. אורכב מ-המקור ב-2016-03-05. נבדק ב-2016-10-06.
↑  "Image : RPM Weekly - Library and Archives Canada". Bac-lac.gc.ca. נבדק ב-2016-10-06.
↑  "Image : RPM Weekly - Library and Archives Canada". Bac-lac.gc.ca. נבדק ב-2016-10-06.
↑  "flavour of new zealand - search listener". Flavourofnz.co.nz. נבדק ב-2016-10-06.
↑  "Cash Box Top 100 8/26/72". Tropicalglen.com. 1972-08-26. אורכב מ-המקור ב-2016-08-27. נבדק ב-2016-10-06.
↑  "Top 100 1972 - UK Music Charts". Uk-charts.top-source.info. נבדק ב-2016-10-06.
↑  "Top 100 Hits of 1972/Top 100 Songs of 1972". Musicoutfitters.com. אורכב מ-המקור ב-2017-04-27. נבדק ב-2016-10-06.
↑  "Cash Box YE Pop Singles - 1972". Tropicalglen.com. 1972-12-30. אורכב מ-המקור ב-2018-09-28. נבדק ב-2016-10-06.
↑  Grand Upright Music, Ltd v. Warner Bros. Records Inc., 780 F. Supp. 182 (S.D.N.Y. 1991),
↑  Echevarria, Joe. "Biz Markie Guilty of Copyright Infringement - Today in Hip-Hop - XXL". XXL Mag (באנגלית).
↑  Music Sampling and Copyright Law (PDF), p. 21, אורכב מ-המקור (PDF) ב-2019-05-22, נבדק ב-2019-08-09
↑  SunnyGirl. "Pet shop boys( Alone Again)". נבדק ב-26 בינואר 2019 – via YouTube. {{cite web}}:  (עזרה)
↑  "Release: Further Listening 2001-2004 - Pet Shop Boys - Release Info". AllMusic. נבדק ב-26 בינואר 2019. {{cite web}}:  (עזרה)
↑  מילות השיר בגרסה עברית, באתר שירונט
| --- | --- |
בקרת זהויות :  MusicBrainz work: 2d550d5e-312c-3166-969e-f44ef3f61a5e
פארוק עבדאללה

פארוק עבדאללה (נולד ב־21 באוקטובר 1937) הוא פוליטיקאי הודי־מוסלמי שכיהן כראש השרים של ג'אמו וקשמיר. נשיא הוועדה הלאומית של ג'אמו וקשמיר.
ביוגרפיה

פארוק נולד באוקטובר 1937 במדינה הנסיכותית ג'אמו וקשמיר לשייח' עבדאללה, שעתיד להיות ראש ממשלת המדינה בין 1948 ו־1953 וראש השרים מ־1975 עד מותו ב־1982.
פארוק קיבל תואר ברפואה ממכללה בראג'סטאן ועבד כעובד סוציאלי וברפואה.
ב־1975 שב אביו שייח' עבדאללה לכהן כראש השרים של ג'אמו וקשמיר לאחר הסכם בינו לבין ראש ממשלת הודו אינדירה גנדי. בעקבות כך הקים מחדש את מפלגת הוועדה הלאומית של ג'אמו וקשמיר, ומעורבותו הראשונית של פארוק בפוליטיקה הייתה בבחירות לאספה המחוקקת של ג'אמו וקשמיר ב־1977. פארוק עצמו נבחר ללוק סבהה בבחירות ב־1980.
לאחר מות שייח' עבדאללה בספטמבר 1982 תפס פארוק את מקומו כראש השרים וכנשיא הוועדה הלאומית של ג'אמו וקשמיר. פארוק הוביל את המפלגה לניצחון בבחירות בג'אמו וקשמיר ב־1983, אך ביולי 1984 הודח פארוק מראשות הממשלה בידי מושל המדינה לאחר שהקונגרס הלאומי ההודי וקבוצת פורשים משכו את התמיכה בו. ממשלה חילופית הוקמה בראשות גיסו גולהם מוחמד שאה (אנ'), אך זו פוזרה במרץ 1986. בנובמבר 1986 שבה הוועדה הלאומית בראשות פארוק לשלטון, בקואליציה עם הקונגרס הלאומי ההודי.
פארוק מונה בשלישית לראש השרים לאחר הבחירות בחבל ב־1987, אחר ממשלתו פוזרה בראשית 1990 עקב המהומות בחבל. בחירות חדשות לא נערכו עד 1996, בהן שב לעמוד בראש ממשלת המדינה.
לקראת הבחירות בג'אמו וקשמיר ב־2002 התפטר פארוק מנשיאות הוועדה הלאומית ומינה את בנו עומר עבדאללה לנשיא המפלגה, מתוך כוונה להעמידו בראש ממשלת המדינה. המפלגה כשלה בבחירות. פארוק נבחר לרג'יה סבהה, בו כיהן עד היבחרו בשלהי 2008 לאספה המחוקקת של ג'אמו וקשמיר.
פארוק נבחר פעם נוספת ללוק סבהה בבחירות ב־2009, ולאחר מכן מונה לשר לאנרגיות חדשות ותחדשות בממשלת מאנמוהאן סינג. הוא כיהן בתפקיד עד לתבוסתו בבחירות ללוק סבהה ב־2014. ב־2017 נבחר בשלישית ללוק סבהה בבחירות מיוחדות, ושב ונבחר באותו מחוז בחירה בבחירות ב־2019.
במהלך חלוקת ג'אמו וקשמיר ב־2019 הושם פארוק במעצר בית, בדומה למנהיגים אחרים בחבל. בספטמבר 2019 הוא נעצר בטענה להיותו הפרעה צפויה לשלום הציבור, ושחרר במרץ 2020.
הערות שוליים

↑  Mohan, Surinder (2012). "Democracy In Jammu And Kashmir 1947–2008". World Affairs: The Journal of International Issues. 16 (3): 88–117. JSTOR 48504940.
↑  Mir Ehsan, Srinagar Lok Sabha bypoll: 2 Assembly segments held key to Farooq Abdullah’s win, The Indian Express, ‏16 באפריל 2017
↑  India Today Web Desk, J&K Lok Sabha Election Results 2019: Farooq Abdullah wins in Srinagar, India Today, ‏23 במאי 2019
↑  Tripathi, Rahul (2019-09-17). "Farooq Abdullah, held since August 5, now booked under PSA". The Economic Times. נבדק ב-2024-10-22.
↑  Naveed Iqbal, J&K: 221 days later, Farooq is released, he says my freedom ‘incomplete’, The Indian Express, ‏14 במרץ 2020
| --- | --- |
בקרת זהויות :  GND: 119383306  ISNI: 0000 0000 2056 8622  NTA: 193146215  VIAF: 18030657   WorldCat (עם VIAF): 18030657
אליוט ספיצר

אליוט לורנס ספיצר (אנגלית: Eliot Laurence Spitzer;‏ נולד ב-10 ביוני 1959) הוא עורך דין יהודי-אמריקאי ופוליטיקאי לשעבר במפלגה הדמוקרטית. שימש כ מושל מדינת ניו יורק מינואר 2007 ועד להתפטרותו עקב שערוריית מין ב-17 במרץ 2008. לפני היבחרו למושל שימש ספיצר כתובע הכללי של מדינת ניו יורק.
קורות חייו

ספיצר נולד וגדל במחוז הברונקס בניו יורק לאיל הנדל"ן ברנרד ספיצר ורעייתו אן (לבית גולדהאבר), מורה לספרות אנגלית, סביו מצד אמו נולדו בארץ ישראל. הוא הצעיר מבין שלושת ילדיהם.
ספיצר למד לתואר ראשון בבית הספר על שם וודרו וילסון לעניינים ציבוריים ובינלאומיים באוניברסיטת פרינסטון לאחר שקיבל 1590 מתוך 1600 בבחינה הפסיכומטרית האמריקנית (SAT). לאחר מכן רכש תואר במשפטים באוניברסיטת הרווארד. לדבריו, קיבל את הציון המרבי (800) בבחינת המיון של בתי הספר למשפטים (LSAT). בעת לימודיו בהרווארד פגש את סילדה וול, אשר ברבות הימים הפכה לרעייתו. השניים נישאו ב-17 באוקטובר 1987 ונולדו להם שלוש בנות: אליסה (נולדה ב-1989), שרה-בת' (1992) וג'ינה (1994).
עם השלמת לימודי המשפטים התמחה ספיצר אצל השופט הפדרלי רוברט ו. סוויט במנהטן. מיד לאחר מכן הצטרף למשרד עורכי הדין Paul, Weiss, Rifkind, Wharton & Garrison. שנתיים מאוחר יותר הצטרף למשרד התובע הכללי של מנהטן ולחם נגד הפשע המאורגן במשך כמעט שש שנים. בשנת 1992 ניהל את החקירה שהפסיקה את שליטתה של משפחת גמבינו בעסקי ההלבשה וההובלה של מנהטן. בין 1992 ל-1994 עבד במשרד עורכי הדין Skadden, Arps, Slate, Meagher & Flom  ובין 1994 ל-1998 במשרד Constantine and Partners.
לאחר סיום הקריירה הפוליטית ספיצר נכנס לעסקים. בשנת 2012 הוא השקיע בחברה ישראלית טיפרנקס ונכנס למועצת מנהלים שלה.
התובע הכללי של ניו יורק

בשנת 1998 ניצח ספיצר את דניס ואקו, המועמד הרפובליקני, בהתמודדות על תפקיד התובע הכללי של מדינת ניו יורק. מסע הבחירות מומן במידה רבה על ידי הלוואה שנויה במחלוקת שנטל ספיצר מאביו. כתובע כללי ספיצר ניהל מלחמה עיקשת כנגד עברייני צווארון לבן, הונאה בניירות ערך, הונאה באינטרנט, ופגיעה בסביבה. ספיצר ידוע בעיקר בגין מאבקיו נגד תיאום מחירי שבבים, ניפוח מלאכותי של מחירי מניות, ועסקאות בלתי כשרות בניירות ערך של קרנות נאמנות בשנת 2003. הוא הגיש כתב אישום גם נגד ריצ'רד גראסו, מי שהיה יושב ראש הבורסה לניירות ערך בניו יורק, בגין אי דיווח על חבילת הטבות בשווי 140 מיליון דולר. בגין כל אלה נודע ספיצר, בין היתר, כ"שריף של וול סטריט".